b'\n_START_ARTICLE_\nPolkrilci\n_START_SECTION_\nEkologija\n_START_PARAGRAPH_\nRed je kozmopolitski - njegovi predstavniki \xc5\xbeivijo po vsem svetu in so se prilagodili na mnogotere razli\xc4\x8dne na\xc4\x8dine \xc5\xbeivljenja. Ve\xc4\x8dina vrst je kopenskih, nekatere pa so se prilagodile tudi na \xc5\xbeivljenje v vodi (vodne stenice) oz. na povr\xc5\xa1ini vode (vodni drsalci). Tudi glede prehranjevanja je red zelo raznolik. Prehranjujejo se z mehkimi deli rastlin ali rastlinskimi sokovi, med njimi pa najdemo tudi plenilce in zunanje zajedavce.\n_START_SECTION_\nPomen za \xc4\x8dloveka\n_START_PARAGRAPH_\nPomen za \xc4\x8dloveka ni bistven. Nekatere rastlinojede vrste so \xc5\xa1kodljivci na polj\xc5\xa1\xc4\x8dinah, recimo dolo\xc4\x8deni predstavniki malih \xc5\xa1kr\xc5\xbeatkov. Vrste, ki zajedajo sesalce, lahko prena\xc5\xa1ajo patogene organizme na \xc4\x8dloveka in doma\xc4\x8de \xc5\xbeivali, poleg tega pa bole\xc4\x8de pi\xc4\x8dijo. \xc5\xa0e najbolj mote\xc4\x8de za \xc4\x8dloveka so posteljne stenice. Plenilske vrste so v nekaterih primerih uporabne za biolo\xc5\xa1ko kontrolo \xc5\xa1kodljivcev.'